ACE ปิดจ๊อบควัก 268 ลบ. ซื้อคืนกว่า 100 ล้านหุ้น
ACE ปิดจ๊อบโครงการซื้อหุ้นคืนควักเงิน 268 ลบ. คว้า 100.36 ล้านหุ้น พลาดเป้าซื้อคืน 400 ล้านหุ้น
ACE ปิดจ๊อบโครงการซื้อหุ้นคืนควักเงิน 268 ลบ. คว้า 100.36 ล้านหุ้น พลาดเป้าซื้อคืน 400 ล้านหุ้น
4 ม.ค. 2566

บริษัท แอ๊บโซลูท คลีน เอ็นเนอร์จี้ จำกัด (มหาชน)  หรือ ACE ระบุว่า ตามที่ที่ประชุมคณะกรรมการบริษัทฯ เมื่อวันที่ 15 มิ.ย.65 ได้มีมติอนุมัติโครงการซื้อหุ้นคืนเพื่อบริหารทางการเงิน (Treasury Stock) ในวงเงินไม่เกิน 1,000 ล้านบาท โดยจำนวนหุ้นที่จะซื้อคืนไม่เกิน 400 ล้านหุ้น มูลค่าที่ตราไว้หุ้นละ 0.50 บาท หรือคิดเป็นจำนวนไม่เกินร้อยละ 3.93 ของหุ้นที่จำหน่ายได้แล้วทั้งหมด โดยเป็นการซื้อในตลาดหลักทรัพย์แห่งประเทศไทยมีกำหนดระยะเวลาซื้อหุ้นคืนตั้งแต่วันที่ 1 ก.ค.65 ถึงวันที่ 31 ธ.ค.65 นั้น
ทั้งนี้โครงการซื้อหุ้นคืนเพื่อบริหารทางการเงิน (Treasury Stock) ดังกล่าว ได้สิ้นสุดลงแล้วในวันที่ 31 ธ.ค.65 โดยบริษัทฯ ได้ดำเนินการซื้อหุ้นคืนรวมทั้งสิ้น 100,365,600 หุ้น คิดเป็นร้อยละ 0.99 ของหุ้นที่จำหน่ายได้แล้วทั้งหมดของบริษัทฯ รวมมูลค่าหุ้นที่ซื้อคืนทั้งสิ้น 268,009,931.13 บาท